Besoek ikoniese landmerke in Berlyn soos die Brandenburgpoort, die Kaiser-Wilhelm Gedächtniskirche, die Reichstaggebou en die stukkie van die Berlynse muur wat nog oor is. Ons besoek Checkpoint Charlie wat die deurgang was tussen Oos- en Wes-Berlyn gedurende die koue oorlog. Ook Potsdam, waar vrede gesluit is na Tweede Wêreldoorlog, word besoek.. Ons lê besoek af by die dorpie Meissen wat wêreldbekend is vir pragtige handgemaakte porselein.
Laat pragtige, kultuurryke Wene u hart steel met heerlike kos en pragtige musiek. Ons besoek plekke soos die pragtige Schönbrunn Paleis en die Hofburg, en ons luister na die Weense filharmoniese orkes in die wêreldbekende Operahuis.